પિતા હિરણ્યકશિપુ જ્યારે પ્રહલાદને પ્રિય વસ્તુ પૂછે છે ત્યારે તે વિષ્ણુનામ કહે છે. લાખો પ્રયત્નો કરવા છતાં ત્રિલોક વિજેતા આ દૈત્ય પોતાના બાળકને વિષ્ણુ નામ છોડાવી શકતો નથી. શંડામર્કના આશ્રમમાં મૂકવા છતાં કોઈ ફર્ક પડતો નથી ત્યારે પર્વતથી પછાડીને, હોળીમાં સળગાવીને, સમુદ્રમાંફેંકીને, હાથીના પગની નીચે કચડી, આવા સેંકડો મારવાના ઉપાયોમાં જ્યારે તે નિષ્ફળ જાય છે ત્યારે ક્રોધાયમાન થઈને પૂછે છે, શું તને બચાવનાર વિષ્ણુ આ સળગતા સ્તંભમાં છે.